'Uitmergelendste wedloop ter wêreld' pas afgehandel | Maroela Media
'Uitmergelendste wedloop ter wêreld' pas afgehandel (Foto: Badwater/Verskaf)
Altesaam 97 uitgesoekte atlete van die VSA en 25 ander lande het vir die wedloop van 217 km aangetree. Hul wegspring was by Badwater, die laagste punt in die VSA en 85 m onder seevlak. Hul eindpunt was by Whitney Portal, 2 500 m bo seevlak.
Die roete strek egter oor drie bergreekse en die hoogste punt was meer as twee keer so hoog as by die eindpunt. Die atlete hardloop deur plekkies met name soos Furnace Creek, Salt Creek, Devil's Cornfield, Devil's Golf Course en Stovepipe Wells, en sal sommige sal stellig wonder of hulle nie deur die duiwel self se wêreld hardloop nie.
Hoewel die atlete in die wedloop, bekend as die jaarlikse Badwater-ultramarathon, in die nag weggespring het, was die temperatuur 'n onverbiddelike 46 °C. Boonop is die teerpad waarop die atlete hardloop selfs nóg warmer … alles deel van die uitdaging.
Die deelnemers is meestal mense wat al verskeie uitsonderlike prestasie bereik het, soos om al sewe die hoogste pieke in die wêreld met die eerste probeerslag baas te raak, of die afstand tussen Los Angeles en New York te voet afgelê het. Vele moes hul toonnaels laat verwyder, en van hulle het selfs meer omvattende chirurgie aan hul voete of tone ondergaan. Verskeie het ook al voorheen aan hierdie marathon deelgeneem.
Die atleet wat die wedloop in die vinnigste tyd afgelê het, is die 28-jarige Amerikaner Pete Kostelnick met 'n tyd van 21:56:32. Die vinnigste vrou oor die wenstreep was die 34-jarige Alyson Venti van die VSA met 'n wentyd van 25:53:07.
Kitsbank spoeg noodkrete uit
Beyoncé het internet wéér op hol met foto van tweeling
In hardloopkringe sê ons altyd, as iemand mal genoeg is om dit uit te dink sal daar altyd iemand wees wat mal genoeg is om dit te probeer. Nogtans haal ek my hoed af vir hierdie atlete. Ek wonder hoeveel van die oorspronklike 97 het klaargemaak.
Dit is seker die uitmergelendste wedloop. Daar is egter geen uitmergelender sport as die Tour de France nie. 21 dae en 3500 km. Dit is so die ekwivalente van 4 of 5 rugby of sokker wedstryde per dag. Vir 21 dae.